**Modrá Škoda Fabia s manuálnou prevodovkou je najčastejšou voľbou Sloveniek**

**› Podľa štatistík Škoda Auto Slovensko preferujú ženy skôr menšie autá a striedmejšie výbavy, často totiž ide v poradí o druhé auto v rodine**

**› Najpreferovanejším vozidlom je modrá Fabia v základnej výbave Ambition s benzínovým motorom a manuálnou prevodovkou**

**› Najfrekventovanejšie mená zákazníčok značky Škoda sú Jana a Mária, nasledujú Katarína a Zuzana**

Bratislava, 12. mája 2023 **- Aktuálne tvoria ženy takmer tretinu zo všetkých zákazníkov Škoda Auto Slovensko. Za posledných päť rokov rastie počet zákazníčok, ktoré si objednávajú vozidlo podľa svojich preferencií. Podľa špecifikácií ide prevažne o druhé autá v rodine, dominujú totiž menšie modely a striedmejšie výbavy. Nezriedka ide napríklad o matky, ktoré vozia svoje ratolesti do školy či škôlky, alebo na ňom jazdia na nákupy. Najčastejšie sa autorizovaní predajcovia značky Škoda stretávajú pri odovzdávaní vozidiel s Janami a Máriami, nasledujú Kataríny a Zuzany. Typickým vozidlom slovenskej ženy je modrá Škoda Fabia vo výbave Ambition, s benzínovým motorom a manuálnou prevodovkou. Škoda Auto Slovensko prináša tieto štatistiky v súvislosti s blížiacim sa Dňom matiek, ktorý si pripomíname v túto nedeľu.**

Takmer tretinu zákazníkov Škoda Auto Slovensko tvoria ženy, ich pomer v porovnaní s mužmi sa v posledných 5 rokoch zvyšuje. Ženské zákazníčky si vyberajú prevažne menšie modely vozidiel v základnej výbave a s nižšou cenou. To môže poukazovať na fakt, že zväčša ide v poradí o druhé auto v rodine. Medzi obľúbenými modelmi vozidiel, pre ktoré sa ženy rozhodujú, vedú Fabia a Kamiq, nasledované modelmi Scala a Karoq. Ich výhodou je aj jednoduchšia ovládateľnosť a vynikajúca manévrovateľnosť v mestskej premávke.

*"Kúpa auta už nie je zásadnou dominanciou mužov. Ženy sa čoraz častejšie púšťajú samostatne aj do tejto oblasti a vyberajú si vozidlo, ktoré vyhovuje ich potrebám a nárokom. Podľa štatistík tak bolo najpreferovanejšie vozidlo našich klientok modrá Fabia v základnej Ambition výbave s benzínovým motorom a manuálnou prevodovkou. Emancipáciu žien pri výbere auta vnímame ako pozitívny trend. Každopádne, naši predajcovia sú všetkým zákazníčkam a zákazníkom k dispozícii v prípade akýchkoľvek otázok pri výbere ich vysnívaného auta,"* uvádza Zuzana Kubíková, PR manažérka zo spoločnosti Škoda Auto Slovensko.

**Menšie, modré a benzínové**

Ženy sa častejšie rozhodujú pre menší model vozidla, najobľúbenejšiu Fabiu si vybrali až v tretine prípadov, nasledujú Kamiq, Scala a Karoq. Z farieb vedie modrá, po ktorej nasleduje biela, sivá a červená. Napriek tomu, že rastie pomer automatických prevodoviek, ženy aj muži si stále skôr zvolia tú manuálnu. Z výbavy si ženy volia prevažne strednú Ambition, nasleduje Style a až potom Active.

Z motorov prevládajú benzínové, pri preferovaných menších modeloch totiž absentuje dieselový pohon. Rovnako tak, vzhľadom na výber modelov si volia hlavne TSI motory a nie je zastúpený 4x4 pohon kolies. Zaujímavosťou je, že elektrické vozidlá si ženy kupujú rovnako často ako muži. No a najčastejšími menami zákazníčok Škoda Auto Slovensko sú Jana a Mária, nasledujú Katarína a Zuzana.

**Pre ďalšie informácie, prosím, kontaktujte:**

**Zuzana Kubíková**, PR manager Škoda Auto Slovensko s.r.o.

M: +421 904 701 339

[zuzana.kubikova2@skoda-auto.sk](mailto:zuzana.kubikova2@skoda-auto.sk) 

|  |  |  |  |
| --- | --- | --- | --- |
| [Výsledek obrázku pro twitter facebook instagram logo](https://www.facebook.com/skoda.cz) | [/SkodaAutoSK](https://www.facebook.com/SkodaAutoSK) | [Výsledek obrázku pro twitter facebook instagram logo](https://www.instagram.com/skodacr/) | /[SkodaAutoSK](http://www.instagram.com/SkodaAutoSK) |

**Fotografie k téme:**

|  |  |
| --- | --- |
|  | **Modrá Škoda Fabia s manuálnou prevodovkou je najčastejšou voľbou Sloveniek**  Ženy sa častejšie rozhodujú pre menší model vozidla, najobľúbenejšiu Fabiu si vybrali až v tretine prípadov, nasledujú Kamiq, Scala a Karoq.  [Download](https://webapps.skoda-auto.sk/PR/zenske%20statistiky/fab.jpg) **Zdroj: Škoda Auto** |
|  | **Modrá Škoda Fabia s manuálnou prevodovkou je najčastejšou voľbou Sloveniek**  Za posledných 5 rokov sa zvyšuje pomer žien, ktoré si objednávajú vozidlo podľa svojich preferencií. Aktuálne tvoria ženy takmer tretinu zákazníkov Škoda Auto Slovensko.  [Download](https://webapps.skoda-auto.sk/PR/zenske%20statistiky/DSC_4032-2560x1707.jpg) **Zdroj: Škoda Auto** |
|  | **Modrá Škoda Fabia s manuálnou prevodovkou je najčastejšou voľbou Sloveniek**  Zaujímavosťou je, že elektrické vozidlá si ženy kupujú rovnako často ako muži. No a najčastejšími menami zákazníčok Škoda Auto Slovensko sú Jana a Mária, nasleduje Katarína a Zuzana.  [Download](https://www.skoda-storyboard.com/sk/skoda-svet-sk/dizajn-sk/nova-skoda-fabia-co-o-nej-hovoria-jej-spolutvorcovia/attachment/20-august-22-1/) **Zdroj: Škoda Auto** |
|  |  |

**Škoda Auto**

› sa v novom desaťročí úspešne riadi stratégiou „Next Level – Škoda Strategy 2030“;

› sa usiluje o to, aby sa do roku 2030 pomocou atraktívnych ponúk vo vstupných segmentoch a vďaka ďalším modelom s elektrickým pohonom zaradila medzi päť najpredávanejších značiek v Európe;

› smeruje na pozíciu najúspešnejšej európskej automobilky na dôležitých rastových trhoch ako je India a severná Afrika;

› v súčasnosti zákazníkom ponúka 12 modelových radov osobných automobilov: Fabia, Rapid, Scala, Octavia, Superb,

Kamiq, Karoq, Kodiaq, Enyaq iV, Enyaq Coupé iV, Slavia a Kushaq;

› v roku 2022 dodala zákazníkom po celom svete viac ako 731 000 vozidiel;

› je už 30 rokov súčasťou koncernu Volkswagen, jedného z globálne najúspešnejších výrobcov automobilov;

› v koncernovom zväzku samostatne vyvíja a vyrába okrem vozidiel aj komponenty ako motory a prevodovky;

› prevádzkuje tri výrobné závody v Českej republike, ale výrobné kapacity má aj v Číne, v Rusku, na Slovensku a v Indii, a to väčšinou prostredníctvom koncernových partnerstiev. Okrem toho aj na Ukrajine v spolupráci s lokálnym partnerom.

› celosvetovo zamestnáva 45 000 ľudí a je aktívna na viac ako 100 trhoch.